આણંદઃ આણંદ, વલ્લભ વિદ્યાનગર અને આજુબાજુના વિસ્તારોમાં અવિરત સામાજિક અને સેવાકીય પ્રવૃત્તિઓમાં અગ્રેસર રોટરી કલબ આણંદ રાઉન્ડટાઉન, ઇનરવ્હીલ કલબ આણંદ રાઉન્ડટાઉન તથા રોટરેક્ટ કલબ આણંદ રાઉન્ડટાઉન દ્વારા આણંદ-વિદ્યાનગરની તમામ શૈક્ષણિક સંસ્થાઓ તથા સ્વૈચ્છિક સામાજિક સંસ્થાઓના સહકાર દ્વારા પ્લાસ્ટિક વપરાશની વિરુદ્ધ જનજાગૃતિ ફેલાવવા માટે પ્લાસ્ટિકમુક્ત પર્યાવરણ અભિયાન રેલીનું આયોજન કરાયું હતું. આ રેલીને પ્રોત્સાહક પ્રતિસાદ સાંપડ્યો હતો અને 1000થી વધારે નાગરિકોએ તેમાં અલગ અલગ બેનર લઇને પ્લાસ્ટિક વિરોધી અભિયાન માટે જનજાગૃતિ ફેલાવી હતી.